Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES o spoločnej pozícii Rady k prijatiu nariadenia Európskeho parlamentu a Rady o Európskom o zákaze vývozu a bezpečnom uskladnení kovovej ortuti /* KOM/2008/0044 v konečnom znení - COD 2006/0020 */





[pic] | KOMISIA EURÓPSKYCH SPOLOČENSTIEV | Brusel, 29.1.2008 KOM(2008) 44 v konečnom znení 2006/0206(COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu nariadenia Európskeho parlamentu a Rady o Európskom o zákaze vývozu a bezpečnom uskladnení kovovej ortuti 1 SÚVISLOSTI Dátum doručenia návrhu EP a Rade (dokument KOM(2006) 636, v konečnom znení – 2006/0242COD): | 26. októbra 2006 | Dátum predloženia stanoviska Európskeho hospodárskeho a sociálneho výboru: | 25. apríla 2007 | Dátum predloženia stanoviska Európskeho parlamentu, prvé čítanie: | 20. júna 2007 | Dátum prijatia spoločného stanoviska (jednomyseľne): | 20. decembra 2007 | 2 CIEĽ NÁVRHU KOMISIE Cieľom návrhu je uskutočniť krok 5 (ukončenie vývozu ortuti) a krok 9 (uskladnenie nadbytočnej ortuti z priemyslu elektrolýzy alkalických chloridov) Stratégie Spoločenstva týkajúcej sa ortuti, KOM(2005) 20 z 28. januára 2005. Ide o súčasť väčšieho balíka legislatívnych a iných ako legislatívnych krokov v rámci tejto stratégie. Návrh Komisie obsahuje dve špecifické opatrenia týkajúce sa ortuti: – zákaz vývozu kovovej ortuti a – zavedenie povinnosti uskladnenia kovovej ortuti z troch priemyselných zdrojov (priemysel elektrolýzy alkalických chloridov, výroba neželezných kovov, čistenie zemného plynu), v rámci ktorej existujú možnosti dočasného uskladnenia, ako aj trvalého uskladnenia. Tieto ustanovenia dopĺňa mechanizmus výmeny informácii a povinnosti ohlasovania. Výmena informácií má zabezpečiť včasné rozpoznanie prípadnej potreby ďalších legislatívnych krokov. 3 PRIPOMIENKY K SPOLOČNEJ POZÍCII 3.1 Všeobecné pripomienky Komisia prijala v celom rozsahu, čiastočne alebo v zásade 8 zo 40 pozmeňujúcich alebo doplňujúcich návrhov, ktoré predložil Európsky parlament v prvom čítaní. Do spoločnej pozície sa doslovne alebo použitím inej formulácie zapracovali 2 pozmeňujúce a doplňujúce návrhy. Komisia prijala pozmeňujúce a doplňujúce návrhy o zavedení sankcií, o rozšírení výmeny informácií a o menších zmenách znenia odôvodnení. Komisia neprijala pozmeňujúce a doplňujúce návrhy o zmene právneho základu návrhu, o rozšírení jeho rozsahu pôsobnosti, o zmene dňa nadobudnutia účinnosti zákazu vývozu, o obmedzení uskladnenia kovovej ortuti na výlučne dočasné uskladnenie, o poskytovaní preferenčného režimu pre bane v oblasti Almadén a o zavedení opatrenia na podporu rozvojových krajín a mimovládnych organizácií. Rada súhlasila so zaradením mierne preformulovaných pozmeňujúcich a doplňujúcich návrhov Parlamentu o zavedení sankcií. Komisia sa domnieva, že spoločnou pozíciou sa nemení koncepcia ani ciele návrhu, a preto ju môže podporiť v jej súčasnej podobe. 3.2 Podrobné pripomienky 3.2.1 Pozmeňujúce a doplňujúce návrhy Parlamentu, ktoré Komisia v plnom rozsahu, čiastočne alebo v zásade prijala a zapracovala do spoločnej pozície Pozmeňujúce a doplňujúce návrhy 17 a34 boli zapracované v mierne odlišnom znení. Dopĺňa sa nimi článok o sankciách, ako aj zodpovedajúce odôvodnenie v pôvodnom návrhu. 3.2.2 Pozmeňujúce a doplňujúce návrhy Parlamentu, ktoré Komisia zamietla, ale boli v celom rozsahu, čiastočne alebo v zásade zapracované do spoločnej pozície Žiaden pozmeňujúci a doplňujúci návrh, ktorý Komisia zamietla, nebol zapracovaný do spoločnej pozície. 3.2.3 Pozmeňujúce a doplňujúce návrhy Parlamentu, ktoré Komisia a Rada zamietli a ktoré neboli zapracované do spoločnej pozície Väčšinu pozmeňujúcich a doplňujúcich návrhov Parlamentu obe inštitúcie zamietli a nedošlo k ich zapracovaniu. Pozmeňujúce a doplňujúce návrhy 1, 7, 8, 9, 10, 16, 20, 22, 33 a 50 boli zamietnuté, pretože z nich vyplýva značné rozšírenie rozsahu pôsobnosti nariadenia (zákaz vývozu zlúčenín ortuti a výrobkov obsahujúcich ortuť, zákaz dovozu). Z hodnotenia vplyvu, ktoré Komisia vypracovala k pôvodnému návrhu, nevyplývala potreba ani možnosť takéhoto rozšírenia. Pozmeňujúce a doplňujúce návrhy 2 a 19 boli zamietnuté, pretože sa nimi mení právny základ návrhu. Pozmeňujúce a doplňujúce návrhy 6, 24 a 36 boli zamietnuté, pretože z nich vyplýva preferenčný režim pre jedinú skladovaciu lokalitu (Almadén), ako aj a kompenzačné opatrenia pre bývalé bane. Výber jednotlivých skladovacích lokalít by sa mal prenechať hospodárskym subjektom. Nariadenie nie je finančným nástrojom a opatreniami na podporu by sa v prípade potreby mali riešiť v inom kontexte. Pozmeňujúci a doplňujúci návrh 11 bol zamietnutý, pretože odkaz na rozhodnutie PARCOM o ukončení používania technológie ortuťových článkov v priemysle elektrolýzy alkalických chloridov nie je v kontexte nariadenia relevantný. Pozmeňujúce a doplňujúce návrhy 12, 15, 25, 26, 28 a 47 boli zamietnuté, lebo z nich vyplýva obmedzenie na výlučne dočasné uskladnenie a eliminácia možnosti trvalého uskladnenia. Komisia považuje trvalé uskladnenie kovovej ortuti za absolútne prípustné za predpokladu, že sa budú dodržiavať prísne bezpečnostné pravidlá. Pozmeňujúce a doplňujúce návrhy 16 a 35 boli zamietnuté, keďže špecifické ustanovenia o informovaní a zvyšovaní povedomia verejnosti nie sú potrebné. Riziká spojené s ortuťou sú všeobecne známe a všetky relevantné informácie o akciách Spoločenstva sú ľahko dostupné na internete. Pozmeňujúce a doplňujúce návrhy 18, 38 a 39 boli zamietnuté, keďže technická a finančná pomoc rozvojovým krajinám a/alebo mimovládnym organizáciám činným v oblasti ortuti je značne nad rámec nariadenia. Nariadenie nie je finančným nástrojom. Pozmeňujúce a doplňujúce návrhy 13, 30 a 32 boli zamietnuté, pretože sa nimi zavádzajú veľmi komplexné a ťažkopádne požiadavky na podávanie správ, ktoré nezodpovedajú skutočným informačným potrebám. Pozmeňujúci a doplňujúci návrh 37 bol zamietnutý, pretože navrhovaný dátum je príliš skorý. Pozmeňujúci a doplňujúci návrh 41 bol zamietnutý ako zbytočný, pretože túto problematiku už rieši udeľovanie povolení IPKZ. 3.2.4 Pozmeňujúce a doplňujúce návrhy Parlamentu, ktoré Komisia prijala v celom rozsahu, čiastočne alebo v zásade, ale neboli zapracované do spoločnej pozície Pozmeňujúce a doplňujúce návrhy 3, 4, 5, 14, 23 a 31 Komisia prijala čiastočne alebo v zásade, ale neboli zapracované. Týkajú sa prevažne menších zmien znenia odôvodnení. 3.2.5 Dodatočné zmeny návrhu zo strany Rady V článku 3 sa zavádza nová možnosť prechodného alebo trvalého uskladnenia kovovej ortuti v hlbokých, podzemných ťažkých horninových formáciách. V článku 4 sa zavádza nový odsek 3, na základe ktorého sa vyžaduje vývoj technických kritérií na uskladnenie kovovej ortuti na základe postupov komitológie pred nadobudnutím účinnosti zákazu vývozu. V článku 5 sa zavádzajú špecifické požiadavky, na základe ktorých majú dovozcovia, vývozcovia a prevádzkovatelia skladov podávať správy. Došlo k preformulovaniu článku 7, ktorý teraz obsahuje povinnosti v oblasti výmeny informácií, ako aj zrevidované a rozšírené povinnosti podávania správ Komisie a revíznu doložku. V článku 8 sa doplnil špecifický odkaz na obmedzenie vývozu na úrovni členského štátu. 4- ZÁVER Zmeny, ktoré zaviedla Rada, sú pre Komisiu prijateľné, keďže sa obmedzujú na sprísnenie bezpečnostných podmienok uskladnenia ortuti a na prehĺbenie požiadaviek podávania správ. Nerozširuje sa nimi rozsah pôsobnosti návrhu. Komisia preto môže spoločnú pozíciu prijať.